Moskva va Moskva viloyatida 1 sentabrda teraktlar sodir etmoqchi bo‘lgan shaxslar ushlandi

Rossiya Federal xavfsizlik xizmati xodimlari markaziy osiyolik ikki shaxsni qo‘lga olishdi. Ular Moskva va Moskva viloyatida teraktlarni amalga oshirishga tayyorgarlik ko‘rishda gumonlanmoqda. Bu haqda RIA «Novosti» mahkama xabariga asosan ma'lum qildi.
«FXX Moskva shahri va Moskva viloyati hududida Markaziy Osiyo mintaqasidan bo‘lgan ikki shaxsning jinoiy faoliyatini aniqladi va fosh etdi. Ular joriy yilning 1 sentabr kuni kishilar gavjum bo‘ladigan joylarda terrorchilik xurujlarini amalga oshirishni rejalashtirishgan», - deya ta'kidlab o‘tishgan kuch mahkamasidan.
Rossiyada 1 sentabr Bilimlar kuni bo‘lib, davlat bayrami hisoblanadi. Shu kuni yangi o‘quv yili boshlanadi.